stanford-oval/wikipedia huggingface dataset:
Persialainen
Ulkonäkö ja luonne > Naaman jalostus

Yllä: perinteinen -persialainen
Alla:ultratypistetty -persialainen
1950-luvulla persialaisten kasvatuksessa syntyi spontaaneina mutaatioina persialaisen naaman voimakas typistyminen, jota alettiin nimittää peke face -tyypiksi kiinanpalatsikoiran (engl. Pekingese) typistetyn kuonon mukaan. Peke-face -persialaiset rekisteröitiin omana rotunaan CFA:han (Cat Fanciers’ Association). Naaman tyyppi aiheutti kuitenkin runsaasti terveysongelmia, ja vuosien 1958–1995 välillä CFA:han rekisteröitiin näitä persialaisia vain 98. Kasvattajat kuitenkin ihastuivat tyyppiin, ja se jäi vallitsevaksi CFA:han ja FIF:een (Fédération Internationale Féline), joista jälkimmäiseen myös Suomen Kissaliitto kuuluu.
Persialais- ja exotic-kissat kärsivät brakykefaalisesta oireyhtymästä. Typistetty naama aiheuttaa sen, että näillä persialaisilla ei ole välttämättä kyynelkanavia ollenkaan tai ne ovat hyvin lyhyitä. Tämä aiheuttaa runsasta silmien vuotoa eikä ultratypistetty persialainen näe hyvin. Lisäksi typistetty naama voi aiheuttaa vakavia hengitysvaikeuksia sekä purentavikoja, jotka pahenevat kissan ikääntyessä. Purentavikojen vuoksi kissan syöminen vaikeutuu. Kissan silmät ovat vaarallisen ulkonevat ja tämä aiheuttaa vammoja kissalle esimerkiksi tappelutilanteissa. Terveysongelmien vuoksi ultratypistettyjen peke-face -naamaisten persialaisten kasvatus on kielletty ainakin Yhdistyneessä kuningaskunnassa ja Alankomaissa.
Terveys

Persialaiskissan pääkallo
Tavallisen kissan pääkallo
Tavallisen kissan ja persialaiskissan pääkallot vertailussa. Persialaisella ei kuonoa käytännössä ollenkaan sekä sierainaukko on huomattavan pieni verrattuna tavallisen kissan kalloon.
Edellä mainittujen, jalostuksesta johtuvien terveysongelmien lisäksi persialaiset kärsivät maksasairauksista, laskeutumattomista kiveksistä, polykystisestä munuaissairaudesta ja progressiivisesta verkkokalvon atrofiasta.
Persialaiskissa on suhteellisen sairas rotu. Vuonna 2019 julkaistun brittiläisen tutkimuksen mukaan 64,9 prosenttia kaikista persialaiskissoista kärsii ainakin yhdestä terveysongelmasta. Yleisimpiä yksittäisiä häiriöitä olivat turkkisairaudet (12,7 %), hammassairaudet (11,3 %), ylikasvaneet kynnet (7,2 %) sekä silmien vuoto (5,8 %). Suurin syy terveysongelmille oli brakylokefaliaa aiheuttava naaman äärimmäinen ylijalostus.
Persialaisen synnytykset ovat isosta päästä johtuen hyvin vaikeita. Pentujen riski kuolla synnytyksessä on rotukissojen korkein (11 %), kuten myös yleinen pentukuolleisuus (25 %).
Persialainen elää noin 10–18-vuotiaaksi. Ruotsalaisten lemmikkivakuutustilastojen mukaan persialaistyyppisten kissojen (persialainen, exotic, Himalajan persialainen ja chincilla-persialainen) mediaani-ikä on 12,5 vuotta. Tästä ryhmästä 76 prosenttia eli 10-vuotiaaksi tai vanhemmaksi ja 52 prosenttia eli 12,5-vuotiaaksi tai vanhemmaksi. Persialaiskissojen sekä siamilaisten kuolleisuus oli korkeampi kuin muiden roturyhmien. Brittiläisen vuoden 2019 tutkimuksen mukaan yleisimmät persialaiskissojen kuolinsyy olivat munuaissairaus (23,4%) ja syöpä (8,5%).
Sallittuja värejä ja väriyhdistelmiä

Musta, oranssit silmät
Valkoinen, siniset, oranssit tai eriväriset silmät
Creme, mieluiten kuparinväriset silmät
Sininen, kuparinväriset tai oranssit silmät
Punainen, kuparinväriset silmät
Sinicreme, tummanoranssit tai kuparinväriset silmät
Chinchilla, sinivihreät tai vihreät silmät
Cameo, tummanoranssit tai kuparinväriset silmät
Savu, oranssit silmät
Kaksivärinen, oranssit silmät
Tabby, oranssit silmät
Kilpikonna, loistavan kuparin väriset silmät
Valkokirjokilpikonna, tummanoranssit tai kuparinväriset silmät
Suklaa, oranssit tai kuparinruskeat silmät
Lila, oranssit silmät
Aiheesta muualla

Kuvia tai muita tiedostoja aiheesta persialainen Wikimedia Commonsissa
Persialaiskissat ry:n kotisivut
Hopeanvärinen persialainen, siniset silmät
Hopeatabby Persialainen
Poe

Poe voi viitata muun muassa seuraaviin:
Power over Ethernet (PoE), ethernet-tekniikka
Poe, yhdysvaltalainen televisioelokuva vuodelta 2011
17427 Poe, pikkuplaneetta
Henkilöitä:
Edgar Allan Poe (1809–1849), yhdysvaltalainen kirjailija
Eliza Poe (1787–1811), englantilainen näyttelijä
Fernando Poe Jr. (1939–2004), filippiiniläinen näyttelijä ja poliitikko
Lugné-Poe (oik. Aurélien-Marie Lugné, 1869–1940), ranskalainen näyttelijä
Nathan Poe, Poen lain esittäjä
Virginia Eliza Clemm Poe (1822–1847), yhdysvaltalainen runoilija ja kauhukirjailija, Edgar Allan Poen puoliso
Kuvitteellisia hahmoja:
Poe Dameron, kuvitteellinen henkilö Tähtien sota -elokuvasarjassa
Arthur Poe eli herra Poe, kuvitteellinen hahmo lastenkirjasarjassa Surkeiden sattumusten sarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Poe”, voi hakea sivunnimihaulla, laajalla sivunnimihaulla tai tekstihaulla.
Messier 105

| Messier 105 |
| --- | --- |

Historia
Löytäjä:  Pierre Méchain
Löytöpäivä:  24. maaliskuuta 1781
Muut nimet:  NGC 3379
Ominaisuudet
Tyyppi:  E1
Etäisyys:  34.5 ± 1.7 milj. valovuotta
Koko:  5.4′ × 4.8′
Havaitseminen
Tähdistö:  Leijona (tähdistö)
Rektaskensio:  10h 47m 49.6s
Deklinaatio:  +12° 34′ 54″
Suhteellinen kirkkaus:  10.4m
Messier 105 (tai NGC 3379) on elliptinen galaksi noin 34 miljoonan valovuoden päässä Maasta. Se sijaitsee Leijonan tähdistössä. Pierre Méchain löysi M105:n vuonna 1781, vain muutama päivä läheisten M95:n ja M96:n löytymisen jälkeen.
Aiheesta muualla

SEDSin Messier -sivu M0105 (englanniksi)
| --- | --- |
Tähdet:  Regulus, γ1 Leo, Denebola, δ Leo, ε Leo, θ Leo, ζ Leo, η Leo, ο Leo A, ο Leo B, γ2 Leo, ρ Leo, μ Leo, ι Leo, σ Leo, 54 Leo, υ Leo, λ Leo, 31 Leo, 60 Leo, φ Leo, κ Leo, 93 Leo, 72 Leo, χ Leo, π Leo, 61 Leo, 87 Leo, 40 Leo, 58 Leo, τ Leo, 59 Leo, ξ Leo, 10 Leo, 6 Leo, 48 Leo, 75 Leo, ν Leo, 92 Leo, 22 Leo, 73 Leo, 53 Leo, ψ Leo, 79 Leo, ω Leo, 69 Leo, 37 Leo, 46 Leo, HD 94402, 52 Leo, 51 Leo, 65 Leo, 95 Leo, 86 Leo, 81 Leo, 44 Leo, 15 Leo, 18 Leo, 49 Leo, 67 Leo, 3 Leo, 8 Leo, 85 Leo, 89 Leo, 39 Leo, 76 Leo, 55 Leo, 56 Leo, 35 Leo, 62 Leo, 90 Leo, 45 Leo, R Leo, 43 Leo, 20 Leo, 42 Leo, 13 Leo, 88 Leo, 54 Leo, 7 Leo, 80 Leo, 37 Sex, 34 Leo, 19 Leo, 23 Leo, 64 Leo, 83 Leo A, 18 LMi, 9 Leo, 11 Leo, 52 LMi, 71 Leo, HD 89307, 83 Leo B, HD 81040, HD 88133, HD 100777, GJ 436, CW Leo, Wolf 359
Eksoplaneetat:  83 Leonis B b, HD 81040 b, HD 88133 b, GJ 436 b
Messierin luettelo
Poehler

Poehler on muun muassa seuraavien henkilöiden sukunimi:
Amy Poehler (s. 1971), yhdysvaltalainen koomikko, käsikirjoittaja, näyttelijä ja tuottaja
Greg Poehler (s. 1974), yhdysvaltalainen koomikko, käsikirjoittaja, näyttelijä ja tuottaja
Henry Poehler (1833–1912), yhdysvaltalainen poliitikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Messier 108

| Messier 108 |
| --- | --- |

Historia
Löytäjä:  Pierre Méchain
Löytöpäivä:  1781
Muut nimet:  NGC 3556, UGC 6225
Ominaisuudet
Tyyppi:  SB(s)cd
Etäisyys:  45 miljoonaa valovuotta
Havaitseminen
Tähdistö:  Iso karhu
Rektaskensio:  11 h 11 min 31.0 s
Deklinaatio:  +53° 40′ 27″
Messier 108 on sivulta näkyvä kierteisgalaksi noin 45 miljoonan valovuoden etäisyydellä Ison karhun tähdistössä.[lähde? ]
Aiheesta muualla

SEDS: Kierteisgalaksi M108 (englanniksi)
WIKISKY.ORG: SDSS image, M108 (englanniksi)
| --- | --- |
Tähdet:  ε UMa, α UMa, η UMa, Mizar, β UMa, γ UMa, ψ UMa, μ UMa, ι UMa, θ UMa, δ UMa, ο UMa, λ UMa, ν UMa, κ UMa, 23 UMa, χ UMa, υ UMa, ξ UMa A, ζ UMa B, Alcor, ξ UMa B, 15 UMa, 26 UMa, 24 UMa, φ UMa, π2 UMa, 83 UMa, ω UMa, τ UMa, τ UMa, ρ UMa, 55 UMa, σ2 UMa, 18 UMa, 36 UMa, 78 UMa, 56 UMa, 46 UMa, 47 UMa, 49 UMa, 15 LMi, 44 Lyn, 38 UMa, 44 UMa, σ1 UMa, 27 UMa, 37 UMa, 16 UMa, 67 UMa, 31 UMa, 17 UMa, 57 UMa, 61 UMa, 55 Cam, 74 UMa, 41 Lyn, 82 UMa, 2 UMa, T UMa, 70 UMa, 59 UMa, 6 UMa, 42 UMa, 81 UMa, π1 UMa, 43 UMa, 73 UMa, 84 UMa, 86 UMa, 5 UMa, 57 Cam, 47 LMi, 62 UMa, 32 UMa, 22 UMa, 39 UMa, 71 UMa, 66 UMa, 58 UMa, 51 UMa, 76 UMa, 75 UMa, 60 UMa, 37 Lyn, U UMa, 1 CVn, 35 UMa, 41 UMa, 68 UMa, Groombridge 1830, 56 Cam, 28 UMa, 65 UMa, 14 LMi, 65 UMa, 72 UMa, 40 UMa, Lalande 21185, W UMa, Winnecke 4, SZ UMa, R UMa, CF UMa, WX UMa
Eksoplaneetat:  47 UMa b, 47 UMa c
Messierin luettelo
Matinjärvi (Orivesi)

| Matinjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°43′05″N, 24°06′55″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  ei laskuojaa 
Järvinumero:  35.744.1.003
Mittaustietoja
Pinnankorkeus:  152,6 m  
Rantaviiva:  0,662 km  
Pinta-ala:  2,366 ha  
Saaria:  ei saaria 
 fiMatinjärvi 
Matinjärvi  on Pirkanmaalla Orivedellä Enokunnassa sijaitseva järvi.
Maantietoa

Järven pinta-ala on 2,4 hehtaaria ja se on 250 metriä pitkä ja 150 metriä leveä. Se sijaitsee kallioisessa mäkimaastossa soistuvassa painanteessa Enojärven lounaispuolella. Järvellä ei ole kartan mukaan saaria ja se on autio. Sen rantaviivan pituus on 650 metriä ja rannat metsäistä suomaata. Yhdystie 3341 ohittaa sen pohjoispuolelta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Järven vedenpinnan korkeus on 152,6 metriä mpy. Sen laskuoja lähtee suon takaa koillisesta ja kulkee Väli- ja Purakkolampien kautta Kaukolahteen, joka laskee heti Enojärveen.
Mickey Coll

| Mitalit> Maa:   Puerto Rico.Miesten koripallo.Pan-Amerikan kisat  | Mitalit> Maa:   Puerto Rico.Miesten koripallo.Pan-Amerikan kisat  | Mitalit> Maa:   Puerto Rico.Miesten koripallo.Pan-Amerikan kisat  | Maa:   Puerto Rico> Miesten koripallo. |
| --- | --- | --- | --- |
|  Hopeaa | Cali 1971 | joukkuekilpailu |  |
Miguel Ángel "Mickey" Coll Dulievre (12. helmikuuta 1951 San Juan, Puerto Rico – 23. joulukuuta 1972 Barceloneta, Puerto Rico) oli puertoricolainen koripalloilija. Hän kuului hopeaa Pan-Amerikan kisoissa vuonna 1971 saaneeseen joukkueeseen. Hän kuului Puerto Ricon joukkueeseen myös vuoden 1972 kesäolympialaisissa Münchenissä.
Pertti Virtanen (jääpalloilija)

| Henkilötiedot |
| --- | --- | --- | --- |
Syntymäaika: 17. heinäkuuta 1986 (ikä 38)
Syntymäpaikka: Oulu,  Suomi
Pelipaikka: maalivahti
Pituus: 190 cm
Seura
Seura:  Oulun Luistinseura
Junioriseurat
–2003:  OPS
Seurat
| Vuodet | Seura | O | (M) |
| 2003–2006 |  OPS | – | (0) |
| 2006–2009 |  OLS | – | (0) |
| 2009–2013 |  IFK Kungälv | – | (0) |
| 2013 |  OLS | 2 | (0) |
| 2013–2015 |  IFK Vänersborg | – | (0) |
| 2015-2019 |  Oulun Luistinseura | – | (0) |
| 2019-2020 |  Bollnäs | – | (0) |
| 2020-2021 |  Oulun Luistinseura |  |  |
Maajoukkue
| 2009–2021 |  Suomi | 11 | (0) |
 Seurajoukkueuran tilastot kattavat vain kansalliset sarjat, päivitetty 4. huhtikuuta 2014.  Maajoukkueuran tilastot päivitetty 4. huhtikuuta 2014.
Pertti Virtanen (s. 17. heinäkuuta 1986 Oulu) on suomalainen peliuransa lopettanut jääpallomaalivahti.
Seurajoukkueura

Virtanen on Oulun Palloseuran kasvatti, joka on edustanut myös ruotsalaista IFK Kungälvia. IFK Vänersborgiin hän siirtyi marraskuussa 2013 aloitettuaan kauden Bandyliigassa OLS:n joukkueessa
. Maaliskuussa 2014 Virtanen teki seuran kanssa vuoden mittaisen jatkosopimuksen. Ruotsalaisen SvenskaFans -sivusto valitsi hänet kauden 2013–2014 parhaaksi maalivahdiksi.
Syksyllä 2019 Virtanen siirtyi Elitserienin Bollnäsiin. Yhden Ruotsissa vietetyn kauden jälkeen Virtanen palasi kolmannen kerran Suomen Bandyliigan ja Oulun Luistinseuran riveihin.
Maajoukkueura

Suomen jääpallomaajoukkueessa Virtanen on pelannut 11 ottelua. Hän oli mukana vuosien 2009 ja 2011 MM-kilpailuissa.
Maajoukkueura > Saavutukset

Maajoukkueessa
MM-hopea: 2016
Seurajoukkueessa
Jääpallon maailmancup: 2019
Henkilökohtaisesti
Vuoden jääpalloilija: 2016
Urheilutoimittajain liiton vuoden jääpalloilija: 2016
Petšoranmeri

Petšoranmeren sijainti Nenetsian pohjoispuolella
Petšoranmeren sijainti (rajat epätarkkoja)
Petšoranmeri (ven. Печо́рское мо́ре, Petšorskoje more) on merialue Venäjän Nenetsian rannikon ja Novaja Zemljan välillä Barentsinmeren kaakkoisosassa, jonka laajemman osameren osa se on.
Merialue on saanut nimensä Uralin länsirinteiltä Komin tasavallassa alkavasta Barentsinmeren suurimmasta laskujoesta Petšorasta, joka purkaa vetensä merialueen eteläosiin, matalaan Petšoranlahteen. Merialueen länsiraja kulkee Nenetsian pohjoisrannalla, Indigan taajaman pohjoispuolella sijaitsevasta Svjatyi Nos -niemestä (ven. мыс Святый Нос,  mys Sjatyi Nos, suom. Pyhäniemi, 67.9113°N, 48.5978°E) pohjoiseen Kolgujevin saarelle. Pohjoisraja kulkee Kolgujevilta Novaja Zemljan eteläosan Tšjornyi Nos -niemelle (ven. Чёрный Нос, suom. Musta niemi, 70.8579°N, 53.3668°E). Idässä Petšoranmeri rajautuu Novaja Zemljan ja Vaigatšin sekä mantereen välisiin salmiin.
Petšoranmeri on melko matala, keskisyvyys on kuusi metriä ja syvin kohta yltää 210 metriin. Merialue on jäässä marraskuusta kesäkuulle; merivesi lämpenee kesällä ylimmillään noin +9 Celsius-asteeseen. Meriveden suolaisuus on 23—30 ‰. Vuorovesivaihtelun suuruus on 0,5–1,8 metriä. Merialueelta pyydystetään esimerkiksi turskaa, jonkun verran myös hylkeitä ja valaita. Merkittävä osa seudun hylkeenpyynnistä on loppunut kuuttien pyyntikiellon seurauksena.
Tämän luonnoltaan herkän, arktisen merialueen merkittävimmät luonnonsuojelualueet ovat useasta osasta koostuva Nenetsian luonnonpuisto ja heti sen ydinosan länsipuolella oleva Nenetsian suojelualue.
Merialueen lähettyvillä mantereella tuotetaan jo maaöljyä ja kaasua, jonka johdosta Nenetsia on 2010-luvulla noussut väkilukuunsa suhteutettuna Venäjän vauraimmaksi federaatiosubjektiksi. Myös Petšoranmerelle on suunniteltu useita petrokemianteollisuuden porauskenttiä. Pohjoisen jäämeren altaan ensimmäinen operatiiviseksi tähtäävä öljyntuotantohanke, Gazpromin Prirazlomnaja on herättänyt suurta huolta niin Venäjän alkuperäisväestön, pohjoisten alueiden tutkijoiden kuin ympäristöjärjestöjenkin taholla. Öljyntuotannon käynnistymisestä Prirazlomnajan öljykentällä uutisoitiin joulukuussa 2013.
Aiheesta muualla

Petšorskoje more (maantieteellinen kokoelmatietosanakirja) (venäjäksi) (academic.ru)
Prirazlomnaya oil spill would threaten Russian Arctic with irreparable disaster: study (8/2012) (Arkistoitu – Internet Archive) (englanniksi) (greenpeace.org)
Merkinnän syy: Vielä lyhyt, kuvausta voisi jatkaa mm. meri- ja ilmatieteellisillä faktoilla, biologialla ja taloustiedoilla.
Portugalin ralli 1985

|  Portugalin ralli 1985 |
| --- | --- |
 3. osakilpailu 12 osakilpailusta kaudella 1985. 
Ajankohta:  6. maaliskuuta – 9. maaliskuuta 1985
Pituus:  47 erikoiskoetta, 730,50 km


Palkintokoroke
Voittaja:   Timo Salonen    Seppo Harjanne  (Peugeot Talbot Sport)
Toinen:   Miki Biasion    Tiziano Siviero  (Jolly Club)
Kolmas:   Walter Röhrl    Christian Geistdörfer  (Audi Sport)
Peugeot 205 Portugalin rallissa 1985.
Portugalin ralli 1985 (viralliselta nimeltään 19. Rallye de Portugal - Vinho do Porto) oli rallin maailmanmestaruussarjan kilpailu kaudella 1985. Kilpailu järjestettiin 6. maaliskuuta – 9. maaliskuuta 1985 Estorilissa. Kilpailu oli kauden kolmas ja erikoiskokeiden yhteispituus oli 730,5 kilometriä.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Timo Salonen |  Seppo Harjanne | Peugeot 205 Turbo 16 | 8:07.25 | 0.0 |  |
| 2. |  Miki Biasion |  Tiziano Siviero | Lancia Rally 037 | 8:12.12 | +4.47 |  |
| 3. |  Walter Röhrl |  Christian Geistdörfer | Audi Sport Quattro | 8:13.23 | +5.58 |  |
| 4. |  Stig Blomqvist |  Björn Cederberg | Audi Sport Quattro | 8:31.11 | +23.46 |  |
| 5. |  Werner Grissmann |  Jörg Pattermann | Audi Quattro A2 | 9:13.20 | +1:05.55 |  |
| 6. |  José Miguel |  José Nascimento | Ford Escort RS1800 | 9:20.42 | +1:13.17 |  |
| 7. |  Carlos Bica |  João Sena | Ford Escort RS1800 | 9:38.01 | +1:30.36 |  |
| 8. |  Santinho Mendes |  Rui Cunha | Nissan 240RS | 9:40.01 | +1:32.36 |  |
| 9. |  Jorge Ortigão |  João Batista | Toyota Corolla GT | 9:52.25 | +1:45.00 |  |
| 10. |  Pedro Faria |  António Manuel | Ford Escort RS1800 | 10:13.16 | +2:05.51 |  |
Lähde:
Aiheesta muualla

Kuvia tai muita tiedostoja aiheesta Portugalin ralli 1985 Wikimedia Commonsissa
Osakilpailut MM-rallikaudella 1985
Monaco
Ruotsi
Portugali
Kenia
Ranska
Kreikka
Uusi-Seelanti
Argentiina
Suomi
Italia
Norsunluurannikko
Yhdistynyt kuningaskunta
Rallin maailmanmestaruussarjan Portugalin rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2007  2009 
2010-luku:   2010  2011  2012  2013  2014  2015  2016  2017  2018  2019 
2020-luku:   2020  2021  2022  2023  2024
Melchora Aquino

| Melchora Aquino |
| --- | --- |

Henkilötiedot
Syntynyt: 6. tammikuuta 1812 Caloocan, Filippiinien kenraalikapteenikunta
Kuollut: 1919 Yhdysvaltain Filippiinit
Melchora Aquino eli Tandang Sora (6. tammikuuta 1812 Caloocan, Filippiinien kenraalikapteenikunta – 1919) oli filippiiniläinen vallankumouksellinen. Hän ei virallisesti kuulunut vallankumouksen aloittaneeseen Katipunan-salaseuraan, mutta hän tuki kapinallisia tarjoamalla kotiaan kokouspaikaksi ja hoitamalla heille varusteita ja ruokaa. Espanjan siirtomaahallinto vangitsi 82-vuotiaan Aquinon ja karkotti hänet Guamille. Hän pääsi palaamaan Filippiineille 1903. Häntä muistetaan ”vallankumouksen äitinä”, ja hänen hautansa on hänen mukaansa nimetyssä Tandang Soran kansallispyhäkössä.
Nuoruus ja perhe

Melchora Aquino syntyi maanviljelijöiden perheeseen. Hän ei käynyt koulua mutta oppi lukemaan jo nuorena. Hän meni naimisiin Fulgencio Ramosin kanssa, joka oli cabeza de barangay. Virka oli ainoita hallinnon tehtäviä, joihin filippiiniläiset saattoivat päästä espanjalaisten siirtomaakaudella. Melchora ja Fulgencio saivat kuusi lasta.
Ramos kuoli pian kuudennen lapsen syntymän jälkeen, ja Aquino joutui kasvattamaan lapsensa yksin. Hän sai haltuunsa perheen sukutilan ja muita perheen liiketoimintoja. Hänellä oli maatilalla 15 vuokralaista, ja hän kasvatti siellä riisiä ja sokeriruokoa.
Vallankumoukselliseksi 80-vuotiaana

Filippiineille alkoi 1800-luvun puolivälin jälkeen levitä itsenäisyysaate. Aquino toimi yhteistyössä vuonna 1892 perustetun salaseuran Katipunanin kanssa. Sen tavoitteena oli yhdistää Filippiinit yhdeksi kansaksi ja vapautua Espanjan vallan alta. Aquino kannatti Katipunanin tavoitteita ja antoi sen käyttää tilojaan tapaamisiin. Hän ei varsinaisesti kuulunut salaseuraan, mutta hän tunsi sen perustajiin kuuluneen Andrés Bonifacion ja monia sen johtohenkilöitä. Hän järjesti jäsenille ruokaa, turvapaikan ja lääketieteellistä hoitoa. Aquino sai muilta kapinallisilta kutsunimen Tandang Sora. Tandang tulee sanasta matanda, joka tarkoittaa ’vanhaa henkilöä’ ja jota käytettiin kunnioitetuista viisaista vanhuksista, ja Sora on lyhentymä sukunimen Melchoran lausuntatavasta [melsora].
Eräs Katipunanin jäsen paljasti salaseuran 1896 Espanjan siirtomaaviranomaisille. Bonifacio käynnisti tämän jälkeen vallankumouksen. Espanjalaiset alkoivat iskeä kapinallisten piilopaikkoihin, kirjapainoihin ja koteihin. Aquino vangittiin 29. elokuuta, vain kuusi päivää vallankumouksen alkamisen jälkeen.
Aquino siirrettiin Bilibidin vankilaan, missä häntä kuulusteltiin aggressiivisesti ja uhattiin vankilalla sekä kuolemalla. Hän ei paljastanut kuulusteluissa tietojaan kapinallisista, vaikka hänellä niitä olikin läheisten suhteidensa ansiosta. Hänet karkotettiin rangaistuksena Guamille. 
Vallankumous päättyi 1898 Yhdysvaltain tuella Espanjan häviöön. Aquino sai palata kotimaahansa 26. helmikuuta 1903. Yhdysvaltaishallinto tarjosi hänelle hänen uhrauksistaan eläkettä ja rahallista palkintoa. Aquino kieltäytyi kuitenkin korvauksista. Hän eli viimeiset vuotensa köyhyydessä ja kuoli 107-vuotiaana vuonna 1919 tyttärensä Saturninan kotona.
Muisto

Aquino muistetaan Filippiineillä ”vallankumouksen äitinä”, ja hänen kuolemansa 50-vuotismuistopäivänä julkaistiin kolme postimerkkiä hänen kunniakseen. Aquino haudattiin alkujaan Filippiinien vallankumouksen veteraanien mausoleumiin, mutta hänet siirrettiin 2012 Quezon Cityn Tandang Soran kansallispyhäkköön.
Aiheesta muualla

Kuvia tai muita tiedostoja aiheesta Melchora Aquino Wikimedia Commonsissa
Tandang Soran kansallispyhäkkö
Poventsan piiri

Poventsan piiri (ven. Повенецкий район, Povenetski raion) on entinen piiri Karjalan tasavallan alueella. Piiri perustettiin vuonna 1927, jolloin siihen yhdistettiin aiemmista volosteista eli kunnista koko Poventsan kirkonkylä, lähes koko Danilova, osa Petrovo-Jamista ja pieni osa Vodlajärvestä.
Piirin pinta-ala oli 6 287 km², ja siihen kuului 62 kylää ja 1 taajaväkinen yhdyskunta. Piirissä oli 5 kyläneuvostoa: Meri-Maaselän, Poventsan, Danilovan, Tsolmuisen ja Kodozeron kyläneuvostot. Piirin keskuksena toimi Poventsan kylä. Neuvostoliiton vuoden 1926 väestönlaskennan mukaan piirissä oli 5 085 asukasta, joista 4 972 oli venäläisiä, 82 karjalaisia, 8 suomalaisia ja 23 muita kansallisuuksia.
Vuoteen 1933 tultaessa piiri oli lakkautettu ja sen alueen kyläneuvostot liitetty Karhumäen piiriin.
Messier 14

| Messier 14 |
| --- | --- |
 Messier 14 on Linnunrataa kiertävä pallomainen tähtijoukko
Historia
Löytäjä:  Charles Messier
Löytöpäivä:  1764
Muut nimet:  M14, NGC 6402
Ominaisuudet
Tyyppi:  Pallomainen tähtijoukko
Etäisyys:  n. 30 300 valovuotta
Massa:  ?
Koko:  n. 11 kaariminuuttia (')
Ikä:  ?
Tähtien lukumäärä:  ?
Absoluuttinen kirkkaus:  -9,12m
Havaitseminen
Tähdistö:  Käärmeenkantaja
Rektaskensio:  17 h 37 min 36 s
Deklinaatio:  -03° 15'
Suhteellinen kirkkaus:  +7.6m
Messier 14 (tai NGC 6402) on pallomainen tähtijoukko Käärmeenkantajan tähdistössä. Kohteen etäisyys aurinkokunnastamme on noin 30 000 valovuotta. M14 sisältää useita satoja tuhansia tähtiä. Vuonna 1938 kohteessa räjähti nova, joka kuitenkin havaittiin valokuvista vasta vuonna 1964. Kohteen suhteellinen kirkkaus on +7,6m, joten se on mahdollista nähdä kiikareilla. Kohde on melko valovoimainen, mutta melko kaukana, joten pienellä kaukoputkella on vaikea erottaa udusta yksittäisiä tähtiä tai rakeista koostumusta.
Charles Messier luetteloi kohteen 1. kesäkuuta 1764, ja kuvasi sen olevan pyöreä nebula ilman tähtiä. Vuonna 1783 William Herschel havaitsi sen koostuvan suuresta määrästä yksittäisiä tähtiä.
Kohteesta on havaittu yli 70 muuttuvaa tähteä.
Aiheesta muualla

Kuvia tai muita tiedostoja aiheesta Messier 14 Wikimedia Commonsissa
Messier 14 Messier-Objects.com.  31.8.2015. Viitattu 15.3.2021. (englanniksi)
Plotner, Tammy: Messier 14 (M14) – the NGC 6402 Globular Cluster Universetoday.  16.5.2016. Viitattu 15.3.2021. (englanniksi)
Garner, Rob: Messier 14 Nasa.  19.10.2017. Viitattu 15.3.2021. (englanniksi)
| --- | --- |
Tähdet:  α Oph, η Oph, ζ Oph, δ Oph, β Oph, κ Oph, ε Oph, θ Oph, ν Oph, 72 Oph, γ Oph, λ Oph, 67 Oph, 70 Oph, 44 Oph, χ Oph, 45 Oph, φ Oph, 36 Oph, σ Oph, ι Oph, ξ Oph, 68 Oph, ω Oph, ψ Oph, 47 Oph, ρ Oph, μ Oph, υ Oph, 20 Oph, 71 Oph, 41 Oph, τ Oph, 51 Oph, 66 Oph, 30 Oph, 74 Oph, 58 Oph, 24 Sco, HD 156681, 36 Oph, ο Oph, 23 Oph, τ Oph, 43 Oph, 37 Oph, 21 Oph, 24 Oph, 73 Oph, 14 Oph, 26 Oph, 12 Oph, 53 Oph, U Oph, ρ Oph, 16 Oph, 19 Oph, V986 Oph, 61 Oph, Y Oph, 29 Oph, 52 Oph, ο Oph, 18 Oph, Barnardin tähti, Wolf 1061, Gl 673, SN 1604
Eksoplaneetat: 
Messierin luettelo